Muhammad ibn Muhammad Quboiy. Muhammad ibn Muhammad Quboiy — (X asr) davlat arbobi. Toʻliq ismi Muhammad ibn Muhammad ibn Muhammad Quboiy. Hayoti va faoliyati. Muhammad ibn Muhammad Quboiy yirik davlat arbobi boʻlish bilan birgalikda, „Mutohhiriyinlarning eng purvikor shayxlaridan biri“, „Eng ulugʻ ulamolar yoʻlboshchisi (Hodiy)“ faxrli nomlari bilan ulugʻlangan. Qubo mintaqasi ham ilm-fan, madaniyat, diniy-irfoniy ilmlar rivojlangan joy boʻlib, koʻpgina olimlar oʻzlarining shu shaharga mansubligini, shu yerda tugʻilib, oʻsganliklari, nom qozonganliklaridan gʻurur tuyganlar. Manbalarda allomaning tugʻligan yili, joyi, vafot etgan sanasi va ustoz-shogirdlari haqida biron-bir maʼlumotlar keltirilmagan. Lekin Muhammad ibn Muhammad Quboiyga berilgan faxrli nomlarning oʻzi, u haqda anchagina maʼlumotlar berishi mumkin: „Amirul-imom“ — imomlarning yetakchisi, yoʻlboshlovchisi, rahnamosi; „Shamsu-l-milla va-d-din“ — musulmonlar millati, qavmi va davlatining quyoshi; „Ash-shayxul-imomul-humam“ — baxtli, buyuk imomlar shayxi; „Imomu-l-hodiy va-sh-shayxu-l-akbar“ — keyingilarning eng ulugʻ imomlari ulamolari yoʻlboshchisi. Adabiyotlar. Yoqut Hamaviy, «Mu’jamu-l-buldon». Manbalar.